Kings and Priest - "As jy glo"
November 4, 2015 SMALL STRAWS IN A SOFT WIND by MARSHA BURNS:
Van die begin van November af het die woorde in gedraai van Johannes 11: as ons, wat lewe, in Christus glo, sal ons nooit sterf nie.
Ons het hierdie maand 2 van ons diere "verloor" aan die dood en dit het 'n groot leemte gelaat, maar ons het die blye versekering dat ons sal lewe as ons in Christus glo. So die wat agterbly hoef nie te treur soos ons oor ons diere getreur het nie. Daar sal blydskap wees want ons weet ons sal lewe.
Daar is egter nog 'n groter belofte! Die Meester het ons geroep by die naam en ook vir ons gesê dat as ons glo ons ook Sy heerlikheid sal sien! Ja, ons sal lewe en ons sal Hom in al Sy heerlikheid sien! Maar… net soos Martha daardie dag wat Jesus hierdie belofte aan haar gemaak het, Sy heerlikheid op daardie oomblik gesien het deur die wonderwerk van die opwekking van Lasarus, so kan ons ook, vandag, deel aan Sy heerlikheid!
Dit kan ek dan ook hierdie week getuig:
Ons het 'n rowwe jaar gehad itv finansies en emosies wat maar baie rondgetuimel het, maar vandag het ons 'n oproep ontvang. Die persoon het geskakel en gevra of ons tuis is. Hy moet vir ons 'n airconditioner kom installeer. Ek sê toe ja ons is, maar ek het nie een bestel nie en hy antwoord: die rekening is klaar betaal, hy moet net kom insit! Die Here het voorsien nog voor ons dit kon vra! Wat 'n geskenk is vandag aan ons gegee… dit was waarlik die heerlikheid van die Here wat op hierdie plek neergedaal het vandag en al wat die Here die laaste tyd op my hart gedruk het, was: as jy glo…
Vanaand was die wolke ook werklik iets besonders en kon ons net stil raak voor die heerlikheid van die Here…
"as jy glo…" Joh 11